****

***Crna Gora***

***Ministarstvo poljoprivrede i ruralnog razvoja***

Broj:

Podgorica, 10.10.2014.

**Organizacioni odbor sajma**

 **n/r gospođa Novalić Sabaheta**

Poštovani gospođo Novalić,

Dobio sam Vaš dopis upućen faksom danas 10.10.2014. godine.

Iskreno, iznenadio me ton Vašeg obraćanja, posebno iz razloga što smo i do sada više puta pomagali Vaš rad, kao i rad Vaše NVO, a o čemu nijeste ništa napisali u Vašem dopisu.

Ukoliko cijenite da je iznos od 500 eura nedovoljan, prihvatam Vašu inicijativu da navedeni iznos vratite u Budžet, jer kao što znate mi se u Ministartsvu poljoprivrede ne bavimo štampanjem novca, nego nastojimo da to što imamo iskoristimo na najbolji mogući način.

Takođe, uvjeren sam da Vam je poznato da je broj manifestacija koje se tokom godine održavaju u Crnoj Gori veoma veliki, te da i drugi organizatori imaju iste želje poput Vas.

Tezu koju pokušavate da nametnete - da ministarstvo kojim rukovodim nedovoljno pomaže poljoiprivredne proizvođače sjevernog dijela Crne Gore, najbolje demantuju cifre iz Agrobudžeta, Programa vodoprivrede, Programa podrške ruralnom razvoju, MIDAS programa, podrške sajamskim manifestacijama, itd.

Moje razočarenje Vašim dopisom, neće umanjiti moju iskrenu želju da sajam bude uspješan i da poljoprivredni proizvođači koji žele da rade i koji stvaraju, ne samo iz sjevernog dijela, već iz svih krajeva Crne Gore, zarade više.

S poštovanjem,

**M I N I S T A R**

**Prof. dr Petar Ivanović**